pythainlp/thai-wiki-dataset-v3 huggingface dataset:
พรรคสหสามัคคีและการพัฒนา

พรรคสหสามัคคีและการพัฒนา (ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ; Union Solidarity and Development Party: USDP) หรือ ยูเอสดีพี เป็นพรรคการเมืองในพม่า ก่อตั้งโดยพลเอก เต้นเซน ได้รับการรับรองโดยคณะกรรมการการเลือกตั้งพม่า เมื่อวันที่ 10 มิถุนายน ค.ศ. 2010 โดยมีที่มาจาก สมาคมสหสามัคคีและการพัฒนา (Union Solidarity and Development Association : USDA) ซึ่งเป็นสมาคมพลเรือนอาสาเพื่อการสังคมสงเคราะห์ ซึ่งก่อตั้งโดยสภาสันติภาพและการพัฒนาแห่งรัฐ ภายใต้การนำของพลเอกอาวุโส ต้านชเว เพื่อใช้เป็นเครื่องมือทางการเมือง มาตั้งแต่ปี ค.ศ. 1993
ผู้บริหารพรรคประกอบด้วยอดีตนายทหารหลายคนซึ่งดำรงตำแหน่งในคณะรัฐบาลทหารพม่า และได้ลาออกจากตำแหน่งเป็นพลเรือน ก่อนจะเข้ามาเป็นสมาชิกพรรค โดยมีเต้นเซนเป็นหัวหน้าพรรค  ที่ทำการพรรคตั้งอยู่ที่กรุงเนปยีดอ
==อ้างอิง==
พรรคการเมืองพม่า
วิทยาลัยบริหารธุรกิจและการท่องเที่ยวนครราชสีมา

วิทยาลัยบริหารธุรกิจและการท่องเที่ยวนครราชสีมา  เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน  2 หลักสูตร คือ ปวช.และ ปวส. ประกาศจัดตั้งเมื่อ 3 กุมภาพันธ์ 2540 โดยนายสุขวิช รังสิตพลรัฐมนตรีว่าการกระทรวงศึกษาธิการ ในขณะนั้น
== หลักสูตรที่เปิดสอน ==
=== ระบบปกติและทวิภาคี ===
==== หลักสูตรประกาศนียบัตรวิชาชีพ ====
ประเภทวิชาพาณิชยกรรม
สาขาวิชาการบัญชี
สาขาวิชาการตลาด
สาขาวิชาคอมพิวเตอร์ธุรกิจ
ประเภทวิชาอุตสาหกรรมท่องเที่ยว
สาขาวิชาการโรงแรม
สาขาวิชาการท่องเที่ยว
ประเภทวิชาคหกรรม
สาขาวิชาอาหารและโภชนาการ
==== หลักสูตรประกาศนียบัตรวิชาชีพชั้นสูง  (ปวส.) ====
ประเภทวิชาบริหารธุรกิจ
สาขาวิชาการบัญชี
สาขาวิชาการตลาด
สาขาวิชาคอมพิวเตอร์ธุรกิจ
ประเภทวิชาอุตสาหกรรมท่องเที่ยว
สาขาวิชาการโรงแรม(สาขางานบริการอาหารและเครื่องดื่ม)  (ปกติ – ทวิภาคี)
สาขาวิชาการท่องเที่ยว
ประเภทวิชาคหกรรม
สาขาวิชาอาหารและโภชนาการ(สาขางานอาหารและโภชนการ)
=== หลักสูตรระยะสั้น ===
หลักสูตรการประกอบคอมพิวเตอร์และติดตั้งโปรแกรมคอมพิวเตอร์
หลักสูตรการถ่ายภาพและออกแบบกราฟิก
หลักสูตรภาษาจีนเพื่อการสื่อสาร
หลักสูตรภาษาจีน2 และวัฒนธรรมจีน
หลักสูตรภาษาอังกฤษเพื่องานบริการ
หลักสูตรมัคคุเทศก์ท้องถิ่น
หลักสูตรการทำของชำร่วยในโอกาสต่างๆ
หลักสูตรเครื่องดื่มสมูตตี้
หลักสูตรการทำขนมคุกกี้
หลักสูตรนวดไทย
หลักสูตรนวดเท้า
== อ้างอิง ==
== ดูเพิ่ม ==
วิทยาลัยบริหารธุรกิจและการท่องเที่ยวกรุงเทพ
วิทยาลัยบริหารธุรกิจและการท่องเที่ยวอุดรธานี
สถาบันอาชีวศึกษาในประเทศไทย
สถาบันอาชีวศึกษาในจังหวัดนครราชสีมา
อุทยานอีกีแด

อุทยานอีกีแด (이기대 공원; Igidae Park) ตั้งอยู่ที่เขตนัมกู เมืองปูซาน ในประเทศเกาหลีใต้ โดยคำว่า อีกีแด มีที่มาเกี่ยวกับชื่อของมัน แม้ว่าจะมีการรายงานถึงหลายแหล่งที่มาของชื่อ แต่เรื่องราวของ กีแซ็ง (기생) ชาวเกาหลีสองราย ก็เป็นสิ่งที่น่าเชื่อถือมากที่สุดสำหรับคนทั่วไป กล่าวคือ ในสมัยราชวงศ์โชซ็อน ได้มีสงครามครั้งใหญ่ระหว่างโชซ็อนกับประเทศญี่ปุ่น เมื่อชาวญี่ปุ่นได้เข้ายึดเมืองปูซาน และชาวญี่ปุ่นได้พิชิตป้อมซูย็อง สองนายพลชาวญี่ปุ่นซึ่งมีการจัดงานเลี้ยงอยู่ในอีกีแด ที่การจัดงานเลี้ยงแห่งนี้เอง ที่สองกีแซ็งชาวเกาหลีทำตามคำสั่งในการมอมเหล้านายทหาร แล้วพากันกระโดดลงสู่ทะเลพร้อมกันกับนายทหาร ภายหลังสงครามเสร็จสิ้น ผู้คนต่างเรียกแหลมแห่งนี้เพื่อเป็นอนุสรณ์สถานแด่กีแซ็งทั้งสอง
อุทยานอีกีแดมีชายฝั่งที่สวยงาม นอกจากนี้ยังมีรอยเท้าไดโนเสาร์ ทั้งยังสามารถมองเห็นสะพานกวานกันได้จากที่แห่งนี้ อุทยานแห่งนี้ได้รับเลือกเป็นสถานที่ถ่ายทำภาพยนตร์เรื่อง แฮอุนแด มหาวินาศมนุษยชาติ ด้วยเช่นกัน
== อ้างอิง ==
อุทยาน
ประเทศเกาหลีใต้
พรรคเอกภาพแห่งชาติ

พรรคเอกภาพแห่งชาติ (National Unity Party : NUP; တိုင်းရင်းသားစည်းလုံးညီညွတ်ရေးပါတီ) เป็นพรรคการเมืองในพม่า เดิมใช้ชื่อว่า พรรคโครงการสังคมนิยมพม่า (Burma Socialist Programme Party : BSPP) ก่อตั้งโดยนายพลเน วิน  ต่อมาเมื่อเกิดการก่อการกำเริบ 8888 ซึ่งส่งผลให้ประชาชนเสียชีวิตเป็นจำนวนมาก และเน วินต้องออกจากตำแหน่ง จึงได้เปลี่ยนชื่อพรรคเป็น "พรรคเอกภาพแห่งชาติ" 
พรรคเอกภาพแห่งชาติเข้าร่วมการเลือกตั้งทั่วไปในประเทศพม่า พ.ศ. 2533 แต่พ่ายแพ้ให้กับพรรคสันนิบาตแห่งชาติเพื่อประชาธิปไตยของนางออง ซาน ซูจี อย่างขาดลอย ได้รับเลือกตั้งเพียง 10 ที่นั่ง เป็นอันดับสาม รองจากพรรคสันนิบาตแห่งชาติเพื่อประชาธิปไตย (392 ที่นั่ง) และพรรคสันนิบาตแห่งชาติรัฐฉานเพื่อประชาธิปไตย (23 ที่นั่ง) และคณะทหารเข้าก่อการรัฐประหาร และยกเลิกผลการเลือกตั้ง
==อ้างอิง==
พรรคการเมืองพม่า
วิทยาลัยการอาชีพชุมพวง

วิทยาลัยการอาชีพชุมพวง เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา ประกาศจัดตั้งโดยนายสุขวิช รังสิตพลขณะดำรงตำแหน่งรัฐมนตรีว่าการกระทรวงศึกษาธิการ เมื่อวันที่ 10 กรกฎาคม พ.ศ. 2540 โดยเปิดสอน  2 หลักสูตร คือ ปวช.และ ปวส.
== หลักสูตรเปิดสอน ==
== อ้างอิง ==
วิทยาลัยการอาชีพในประเทศไทย
การอาชีพชุมพวง
ปุฑุเจรี

ปุฑุเจรี (புதுச்சேரி) หรือ ปูดูเชร์รี (Puducherry) หรือชื่อเดิมคือ พอนดิเชอร์รี หรือ พอนดี (Pondicherry หรือ Pondy) เป็นเขตการปกครองดินแดนสหภาพแห่งหนึ่งของสาธารณรัฐอินเดีย ซึ่งเดิมพื้นที่นี้เคยเป็นอดีตอาณานิคมของประเทศฝรั่งเศส และมีดินแดนส่วนแยกอีกจำนวนหนึ่ง แต่เรียกรวมว่า ปุฑุเจรี เนื่องจากปุฑุเจรีเป็นดินแดนส่วนใหญ่ เดิมปุฑุเจรี มีชื่อเดิมว่า พอนดิเชอร์รี แต่ต่อมาในปี พ.ศ. 2549 ได้มีการเปลี่ยนชื่อเมืองใหม่ ซึ่งมีความหมายว่า หมู่บ้านใหม่ ตามภาษาทมิฬ
== อ้างอิง ==
== แหล่งข้อมูลอื่น ==
General info for Puducherry
Official website of the Government of the Union Territory of Puducherry 
Serenity Beach, the beach de Pondicherry
อดีตอาณานิคมของฝรั่งเศส
ดินแดนสหภาพของประเทศอินเดีย
เมืองหลวงของรัฐและดินแดนสหภาพในประเทศอินเดีย
วิทยาลัยเทคนิคปักธงชัย

วิทยาลัยเทคนิคปักธงชัย เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน  2 หลักสูตร คือ ปวช.และ ปวส.
== ประวัติ ==
วิทยาลัยเทคนิคปักธงชัย เดิมชื่อวิทยาลัยเทคนิคนครราชสีมาแห่งที่ 2 กระทรวงศึกษาธิการ ได้ประกาศจัดตั้งวิทยาลัยขึ้น เมื่อวันที่ 28 กรกฎาคม 2540 เป็นสถานศึกษาสังกัดกองวิทยาลัยเทคนิค กรมอาชีวศึกษา ซึ่งตั้งอยู่ที่ 99 หมู่ 1 ตำบลตูม อำเภอปักธงชัย จังหวัดนครราชสีมา บนเนื้อที่ 204 ไร่ 2 งาน 20 ตารางวา ซึ่งพื้นที่นี้แต่เดิมราษฎรได้ใช้เป็นที่เลี้ยงสัตว์ ต่อมาทางสภาตำบลตูมได้เสนอให้ใช้พื้นที่นี้เป็นสถานที่จัดตั้งวิทยาลัย เพื่อประโยชน์ของสาธารณชนและส่งเสริมการศึกษา ซึ่งสอดคล้องกับนโยบายของกระทรวงศึกษาธิการที่มีนโยบายให้ขยายการศึกษาให้กว้างขวางและสอดคล้องกับความต้องการของท้องถิ่นและตลาดแรงงาน เพื่อเป็นการแก้ไขปัญหาการขาดแคลนกำลังคน อีกทั้งเป็นการเสริมสร้าง และพัฒนากำลังคนของประเทศให้มีคุณภาพในการประกอบอาชีพ ตามแผนพัฒนาเศรษฐกิจและสังคมแห่งชาติ ฉบับที่ 8
== หลักสูตรที่เปิดสอน ==
=== หลักสูตรประกาศนียบัตรวิชาชีพ (ปวช.) ===
เปิดสอน ๓ ประเภทวิชา
ประเภทวิชาอุตสาหกรรม
สาขาวิชาเครื่องกล (สาขางานยานยนต์)
สาขาวิชาช่างกลโรงงาน (สาขางานเครื่องมือกล)
สาขาวิชาไฟฟ้ากำลัง (สาขางานไฟฟ้ากำลัง)
สาขาวิชาอิเล็กทรอนิกส์ (สาขางานอิเล็กทรอนิกส์)
สาขาวิชาการก่อสร้างและโยธา (สาขางานก่อสร้าง)
ประเภทวิชาพาณิชยกรรม
สาขาวิชาการบัญชี (าขางานการบัญชี)
สาขาวิชาคอมพิวเตอร์ธุรกิจ (สาขางานคอมพิวเตอร์ธุรกิจ)
ประเภทวิชาอุตสาหกรรมท่องเที่ยว
สาขาวิชาการโรงแรม (สาขางานการโรงแรม)
=== หลักสูตรประกาศนียบัตรวิชาชีพชั้นสูง (ปวส.) ===
เปิดสอน ๒ ประเภทวิชาระบบปกติและระบบทวิภาคี
ประเภทวิชาอุตสาหกรรม
สาขาวิชาเครื่องกล (สาขางานเทคนิคยานยนต์)
สาขาวิชาเทคนิคการผลิต (สาขางานเครื่องมือกล)
สาขาวิชาไฟฟ้า (สาขางานไฟฟ้ากำลัง)
สาขาวิชาอิเล็กทรอนิกส์ (สาขางานอิเล็กทรอนิกส์อุตสาหกรรม)
สาขาวิชาการก่อสร้างและโยธา (สาขางานโยธา)
ประเภทวิชาพาณิชยกรรม
สาขาวิชาการบัญชี (สาขางานการบัญชี)
สาขาวิชาเทคโนโลยีธุรกิจดิจิทัล (สาขางานเทคโนโลยีธุรกิจดิจิทัล)
== อ้างอิง ==
วิทยาลัยเทคนิคในประเทศไทย
สถาบันอาชีวศึกษาในจังหวัดนครราชสีมา
อำเภอปักธงชัย
วิทยาลัยเทคนิคบัวใหญ่

วิทยาลัยเทคนิคบัวใหญ่ เดิมชื่อ วิทยาลัยการอาชีพบัวใหญ่เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน  2 หลักสูตร คือ ปวช.และ ปวส.
== ประวัติ ==
วันที่ 28 กุมภาพันธ์  2534 กระทรวงศึกษาธิการ ได้ประกาศจัดตั้ง วิทยาลัยการอาชีพบัวใหญ่
วันที่ 24 สิงหาคม 2563 ได้รับการเปลี่ยนชื่อสถานศึกษาเป็น วิทยาลัยเทคนิคบัวใหญ่ พร้อมกับวิทยาลัยในสังกัดสำนักงานคณะกรรมการการอาชีวศึกษา 13 แห่ง
== อ้างอิง ==
วิทยาลัยเทคนิคในประเทศไทย
สถาบันอาชีวศึกษาในจังหวัดนครราชสีมา
อำเภอบัวใหญ่
หย่าเพราะมีชู้

หย่าเพราะมีชู้ เป็นภาพยนตร์ไทยที่ออกฉายในปี พ.ศ. 2528 สร้างจากบทประพันธ์ของ อุดม ศุภสินธุ์ กำกับโดย มานพ อุดมเดช โดยร่วมงานกับ พูนทรัพย์โปรดักชั่น ของ วิศิษฐ์ มิ่งวัฒนบุญ  นำแสดงโดย สินจัย หงษ์ไทย, นาถยา แดงบุหงา, อภิชาติ หาลำเจียก และ ชนประคัลภ์ จันทร์เรือง ได้รับรางวัลพระราชทานพระสุรัสวดี (ตุ๊กตาทอง) ภาพยนตร์ยอดนิยม  ประจำปี พ.ศ. 2528 ทำรายได้ประมาณ 6 ล้านบาท
จุดเด่นของภาพยนตร์ อยู่ที่การแสดงบทบาทของตัวละครหญิง คือ ทนายสาว(นาถยา) กับอาจารย์พรรณพร(สินจัย) โดยมีผู้พันยุทธ(อภิชาติ) สามีของพรรณพรเป็นโจทก์ฟ้องหย่า  เพราะฝ่ายภรรยาไปแอบมีชู้รักเป็นพลทหารในสังกัดของผู้พันเอง แต่สามีอยากจะหย่าขาดเพราะต้องการไปมีผู้หญิงใหม่ และสามียังเป็นกามโรคต่างหาก มีการดำเนินฉากในชั้นศาลจนจบเรื่อง 
== อ้างอิง ==
== แหล่งข้อมูลอื่น ==
หย่าเพราะมีชู้ (2528) 
ภาพยนตร์ไทย
ภาพยนตร์ที่กำกับโดย มานพ อุดมเดช
ภาพยนตร์ที่ออกฉายในปี พ.ศ. 2528
อันเดรอัส เมิลเลอร์

อันเดรอัส เมิลเลอร์ (Andreas Möller) เป็นอดีตนักฟุตบอลชาวเยอรมนี เล่นในตำแหน่งกองกลางตัวรุก
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในชุดชนะเลิศฟุตบอลโลก
ผู้เล่นในเซเรียอา
บุคคลจากแฟรงก์เฟิร์ต
ผู้เล่นในฟุตบอลโลก 1994
ผู้เล่นในฟุตบอลโลก 1990
ผู้เล่นในฟุตบอลโลก 1998
ผู้เล่นไอน์ทรัคท์ฟรังค์ฟวร์ท
ผู้เล่นโบรุสซีอาดอร์ทมุนท์
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลชัลเคอ 04
ศูนย์หอสมุดคอมพิวเตอร์ออนไลน์

บริษัท ศูนย์ห้องสมุดคอมพิวเตอร์ออนไลน์ จำกัด (Online Computer Library Center-OCLC) "เป็นองค์กรวิจัยและบริการห้องสมุดคอมพิวเตอร์ที่ต้องการสถานภาพสมาชิกไม่แสวงหาผลกำไร ซึ่งอุทิศให้กับการเข้าถึงข้อมูลของโลกและลดค่าใช้จ่ายด้านข้อมูลแก่สาธารณชน" ก่อตั้งขึ้นเมื่อวันที่ 6 กรกฎาคม ค.ศ. 1967 ในชื่อศูนย์ห้องสมุดวิทยาลัยโอไฮโอ มีห้องสมุดมากกว่า 27,000 แห่ง ใน 86 ประเทศและดินแดน ใช้บริการของโอซีแอลซีในการหาที่ตั้ง จัดระเบียบ ให้ยืมและเก็บรักษาสื่อห้องสมุด องค์กรดังกล่าวได้รับการก่อตั้งขึ้นโดยเฟรด คิลกอร์ โดยมีสำนักงานใหญ่อยู่ในดับลิน รัฐโอไฮโอ สหรัฐอเมริกา
== บริการ ==
โอซีแอลซีให้บริการรายการบรรณานุกรม บทคัดย่อและข้อมูลตัวเต็มแก่บุคคลทั่วไป
โอซีแอลซีและห้องสมุดสมาชิกได้ดำเนินการร่วมกันเพื่อผลิตและรักษาเวิลด์แคต คาตาล็อกสหภาพออนไลน์โอซีแอลซี ซึ่งเป็น OPAC ที่ใหญ่ที่สุดในโลก เวิลด์แคตได้เก็บรวบรวมบันทึกจากห้องสมุดสาธารณะและเอกชนจากทั่วโลก โปรแกรมโอเพ่นเวิลด์แคตได้ทำให้บันทึกสื่อที่ห้องสมุดเป็นเจ้าของในฐานข้อมูลเวิลด์แคตของโอซีแอลซีซึ่งสามารถเข้าถึงได้โดยผู้ใช้เว็บจากการค้นหาบนอินเทอร์เน็ต ตลอดจนไซต์บรรณานุกรมและไซต์ขายหนังสือ ในเดือนตุลาคม ค.ศ. 2005 เจ้าหน้าที่ด้านเทคนิคของโอซีแอลซีได้เริ่มต้นโครงการวิกิซึ่งให้ผู้อ่านเพิ่มข้อคิดเห็นและข้อมูลที่เกี่ยวข้องกับบันทึกบนเวิลด์แคต
== อ้างอิง ==
== แหล่งข้อมูลอื่น ==
บริษัทของสหรัฐ
บริษัทที่ก่อตั้งในปี พ.ศ. 2510
ศูนย์หอสมุดคอมพิวเตอร์ออนไลน์
การคัดเลือกเจ้าภาพโอลิมปิกฤดูร้อน 2016

การคัดเลือกเจ้าภาพโอลิมปิกฤดูร้อน 2016 และพาราลิมปิก 2016 มีเมื่องที่เสนอตัวเป็นเจ้าภาพทั้งหมด 7 เมือง ได้แก่
รีโอเดจาเนโร บราซิล
ชิคาโก สหรัฐอเมริกา
มาดริด สเปน
โตเกียว ญี่ปุ่น
บากู อาเซอร์ไบจาน
โดฮา กาตาร์
ปราก สาธารณรัฐเช็ก
บาหลี อินโดนีเซีย
=== เมืองที่ผ่านการคัดเลือก 4 เมืองสุดท้าย ===
เมื่อวันที่ 4 มิถุนายน พ.ศ. 2551 คณะกรรมการโอลิมปิกสากล ได้ประกาศชื่อเมือง 4 เมืองสุดท้ายที่เข้ารอบสุดท้าย ได้แก่
รีโอเดจาเนโร บราซิล
ชิคาโก สหรัฐอเมริกา
มาดริด สเปน
โตเกียว ญี่ปุ่น
== การเลือกเจ้าภาพ ==
การเลือกเจ้าภาพการแข่งขันกีฬาโอลิมปิก 2016 และพาราลิมปิก 2016 จัดขึ้นที่กรุงโคเปนเฮเกนประเทศเดนมาร์ก ในการประชุมคณะกรรมการโอลิมปิกสากล (IOC) สมัยที่ 121 เมื่อวันที่ 2 ตุลาคม พ.ศ. 2552 โดยในการประกาศเมืองเจ้าภาพในครั้งนี้มีประมุข ผู้นำประเทศ และบุคคลสำคัญจากประเทศที่เสนอตัวเป็นเจ้าภาพเข้าร่วมด้วย ได้แก่ สมเด็จพระราชาธิบดีควน การ์โลสที่ 1 และสมเด็จพระราชินีโซเฟีย องค์พระประมุขแห่งสเปน นายยุกิโอะ ฮะโตะยะมะ นายกรัฐมนตรีญี่ปุ่น ประธานาธิบดีบารัก โอบามาแห่งสหรัฐอเมริกา พร้อมนางมิเชล โอบามา สุภาพสตรีหมายเลขหนึ่งของสหรัฐอเมริกา และ นายลูอิซ อีนาซีโอ ลูลา ดา ซิลวา ประธานาธิบดีบราซิล นอกจากนี้ยังมีโอปราห์ วินฟรีย์พิธีกรชื่อดังของสหรัฐอเมริกา และเปเล่นักฟุตบอลชาวบราซิล การประกาศผลมีขึ้นในเวลาประมาณ 18.30 น. ตามเวลาท้องถิ่น หรือ 23.30 น. ตามเวลาประเทศไทย
== อ้างอิง ==
โอลิมปิกฤดูร้อน 2016
โอลิมปิกฤดูร้อน
แบล็คชัค

แบล็คชัค (Black Shuck) เป็นปีศาจสุนัขสีดำตัวใหญ่ตามความเชื่อของชาวอังกฤษ ว่าการปรากฏตัวของมันนำมาซึ่งความตาย ซึ่งทุกทีที่แบล็คชัคปรากฏตัว มักจะเกิดการเผาไหม้และได้กลิ่นของกำมะถันด้วย
== เรื่องเล่าและร่องรอย ==
เชื่อกันว่า แบล็คชัคมีนิสัยดุร้าย ดวงตามีสีแดงโชนเหมือนเปลวไฟ ลำตัวมีขนาดใหญ่เหมือนม้าหรือวัว ความเชื่อเรื่องแบล็คชัคนั้นกระจายไปทั่วเกาะอังกฤษ โดยมีชื่อเรียกแตกต่างกันไปตามท้องถิ่น เช่น ที่ราบสูงสกอตแลนด์เรียก คูซิท (Cù Sìth) ที่นอร์ฟอล์ก, ซัฟฟอล์ก และเอสเซ็กซ์เรียก แบล็คชัค (Black Suck) หรือ โอลด์ชัค (Old Shuck) แลงคาสเชอร์และยอร์กไชร์เรียก สไตรเกอร์ (Skriker)  ขณะเดียวกันก็มีชื่อเรียกโดยทั่วไปว่า สุนัขดำ (Black Dog)
โดยเรื่องเล่าของแบล็คชัคที่มีชื่อเสียงมากที่สุด เกิดขึ้นเมื่อวันอาทิตย์ที่ 4 สิงหาคม ค.ศ. 1577  ช่วงเวลาประมาณ 09.00-10.00 น.ที่โบสถ์แห่งหนึ่งของหมู่บ้านบังเก้ ในซัฟฟอล์ก อยู่ ๆ ก็เกิดลมพายุอย่างรุนแรงขึ้น ท้องฟ้าก็แปรเปลี่ยนเป็นสีดำและตัวโบสถ์ก็เกิดการสั่นสะเทือน ทันใดนั้นเองก็มีพายุหมอกและสายฟ้าฟาดเข้ามาในตัวโบสถ์พร้อมกับร่างของสุนัขสีดำตัวหนึ่ง มันวิ่งตรงเข้าใส่ผู้คนที่กำลังหวาดกลัวและคุกเข่าเพื่อขอความช่วยเหลือจากพระเจ้าไป 2 คน  จากนั้นมันก็เผาผู้คนที่อยู่ในโบสถ์แต่ก็ยังมีผู้เหลือรอดจากเหตุการณ์ในครั้งนั้น ขณะเดียวกันห่างออกไปเพียง 7 ไมล์ที่หมู่บ้านบลีทเบิร์ก   ก็พบสุนัขสีดำอีกตัว  ซึ่งมีลักษณะเหตุการณ์คล้าย ๆ กับที่เกิดที่หมู่บ้านบังเก้และทำร้ายคนตายไป 3 คน  และได้ทิ้งรอยไหม้ไว้ที่ประตูทิศเหนือของโบสถ์ไว้ตราบจนทุกวันนี้ เรื่องราวของแบล็คชัคยังมีอีกมากทั้งในฝั่งยุโรปและอเมริกาเหนือ
นอกจากนี้ ยังพบร่องรอยของแบล็คชัคผ่านมิลเลนเข้าไปยังครอเมอร์ฮอล อันเป็นสถานีซึ่งเชื่อกันว่าเซอร์อาร์เทอร์ โคนัน ดอยล์ ใช้เป็นสถานที่ในนวนิยายเรื่อง หมาผลาญตระกูล (The Hound of the Baskervilles) ซึ่งเป็นหนึ่งในนวนิยายการผจญภัยและสืบสวนของเชอร์ล็อก โฮมส์
== วัฒนธรรมสมัยนิยม ==
แบล็คชัคยังได้ถูกอ้างอิงถึงในวัฒนธรรมร่วมสมัยต่าง ๆ อาทิ ภาพยนตร์ฮอลลีวู้ดในปี ค.ศ. 1998 เรื่อง Black Dog นำแสดงโดย แพทริก สเวซี (ในชื่อภาษาไทยว่า ไอ้หมาบ้า ผ่าไฮเวย์นรก) หรือในสารคดีทางโทรทัศน์ของดิสคัฟเวอรี่ แชนนอล ในชุด Lost Tapes (นำมาออกอากาศในประเทศไทยช่วงกลางปี พ.ศ. 2552) ซึ่งเป็นสารคดีเกี่ยวเรื่องราวของสัตว์ประหลาดหรือสิ่งเร้นลับเหนือธรรมชาติที่โจมตีใส่มนุษย์ชนิดต่าง ๆ ก็มีเรื่องของแบล็คชัคด้วย ในตอนที่มีชื่อว่า Hellhound
==ดูเพิ่ม==
เซอร์เบอรัส
==อ้างอิง==
==แหล่งข้อมูลอื่น==
SHUCKLAND
ปิศาจ
สัตว์ในนิยาย
สุนัขในตำนาน
ปรียวิศว์ นิลจุลกะ

ปรียวิศว์ นิลจุลกะ หรือ "ปาล์ม Instinct"  (12 ตุลาคม พ.ศ. 2520) สำเร็จการศึกษาระดับประถมจากโรงเรียนไผทอุดมศึกษา และอุดมศึกษาในคณะศิลปกรรมศาสตร์ เอกจิตรกรรม จาก มศว.ประสานมิตร เริ่มต้นทางดนตรี โดยเป็น 1 ในสมาชิกวง "Girl" ในตำแหน่งนักร้องนำ และมีผลงานแสดงภาพยนต์อย่างเรื่อง ผู้หญิง5บาป(2002) มีผลงานร่วมกับวงด้วยกัน 3 อัลบั้ม โดยเพลงที่ได้รับความนิยมคือ เปลือง,สบายดีใช่ไหม,ข้องใจ หลังจากวง Girl ได้แยกย้ายกันไป "ปาล์ม" กับ "ปอ" ได้ตั้งวงดนตรีขึ้นใหม่ ในชื่อ Instinct ออกผลงานเพลงในอัลบั้มพิเศษรวมศิลปินสังกัดมอร์มิวสิก อัลบั้ม More Cattle โดยวง Instinct มีเพลง "ขออยู่คนเดียว" กับ "โปรดส่งใครมารักฉันที" ซึ่งกลับมาได้รับความนิยมอย่างสูงอีกครั้ง หลังจากภาพยนตร์เรื่อง รถไฟฟ้ามาหานะเธอ นำไปใช้เป็นเพลงประกอบในภาพยนตร์ ซึ่งเป็นผลงานการแต่งคำร้องของเขาเองด้วย
==ผลงานเพลง==
=== ผลงานในวงเกิร์ล ===
=== ผลงานในวงอินสติงต์ ===
== ภาพยนตร์ ==
ผู้หญิง 5 บาป (2002)
== คอนเสิร์ต ==
คอนเสิร์ต Genie YOUNG PLAY (25 กันยายน 2565)
== อ้างอิง ==
นักร้องชายชาวไทย
ศิลปินสังกัดจีเอ็มเอ็ม แกรมมี่
บุคคลจากกรุงเทพมหานคร‎‎
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
คอนเสิร์ต คอนเทสต์

คอนเสิร์ต คอนเทสต์ เป็นรายการวาไรตี้แสดงสดและการประกวดร้องเพลง ผลิตโดย บริษัท เจเอสแอล จำกัด เริ่มออกอากาศครั้งแรก วันเสาร์ที่ 19 กรกฎาคม พ.ศ. 2529 สิ้นสุดวันเสาร์ที่ 12 มีนาคม พ.ศ. 2531 โดยเสนอเป็นประจำทุกวันเสาร์ เวลา 12.30 - 14.00 น. ทางสถานีวิทยุโทรทัศน์กองทัพบกช่อง 5 โดยมี ปัญญา นิรันดร์กุล และ ผุสชา โทณะวณิก เป็นพิธีกร
รายการ คอนเสิร์ต คอนเทสต์ เป็นรายการแรกๆ ของไทยที่เปิดโอกาสให้ผู้ชมทางบ้านได้เข้าประกวดการแข่งขันร้องเพลงของศิลปินเพลงต้นแบบในแต่ละสัปดาห์ ซึ่งศิลปินต้นแบบจะมาแสดงสดในรายการด้วย โดยมีการแข่งขันในรอบแชมป์ประจำสัปดาห์ รอบแชมป์ออฟเดอะแชมป์ และ รอบบิ๊กแชมป์ ตามลำดับ รายการนี้เป็นเวทีที่ทำให้มีผู้ชนะเลิศ(แชมป์)จากรายการเข้ามาต่อยอดในการทำเทปเพลงกับค่ายคีตาในภายหลัง  อาทิ แอนนา โรจน์รุ่งฤกษ์(บิ๊กแชมป์), อังศณา ช้างเศวต(แชมป์ออฟเดอะแชมป์), มาโนช ฤทธิ์เต็ม(บิ๊กแชมป์),วิระ บำรุงศรี, นรีกระจ่าง คันธมาศ, ยุ้ย ญาติเยอะ(สมอลล์แชมป์) เป็นต้น 
รายการได้รับรางวัลโทรทัศน์ทองคำ ประเภทผู้กำกับรายการดนตรีดีเด่น, รายการดนตรีปกิณกะชุดดีเด่น ประจำปี พ.ศ. 2529 และผู้ดำเนินรายการหญิงดีเด่น(ผุสชา โทณะวณิก) ประจำปี พ.ศ. 2530 รวมทั้งรางวัลเมขลา ประเภทผู้ดำเนินรายการหญิงดีเด่น ประจำปี พ.ศ. 2529
== อ้างอิง ==
== แหล่งข้อมูลอื่น ==
ม.ฤทธิ์เต็ม
รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2529
รายการโทรทัศน์ที่ยุติการออกอากาศในปี พ.ศ. 2531
รายการโทรทัศน์ช่อง 5
รายการโทรทัศน์ในอดีต
คอนเสิร์ต
หลุดสี่หลุด

หลุดสี่หลุด เป็น ภาพยนตร์ไทยแนวสยองขวัญ โดย สหมงคลฟิล์ม อินเตอร์เนชั่นแนล มีจุดกำเนิดมาจากแนวคิดของ เอกสิทธิ์ ไทยรัตน์ ผู้เขียนการ์ตูนเรื่อง จิตหลุด โดยภาพยนตร์แบ่งออกเป็น 4 เรื่อง เป็นเรื่องที่เขียนขึ้นมาใหม่ทั้งหมดโดยเอกสิทธิ์ ไทยรัตน์เพื่อโครงการนี้ วันเข้าฉายเมื่อ 20 มกราคม พ.ศ. 2554 ภาพยนตร์ทำรายได้ 13.17 ล้านบาท
== นักแสดงและผู้กำกับ ==
"เกรียนล้างโลก" การหาทางรอดให้กับโลกโดยวัยรุ่นกลุ่มหนึ่ง
* กำกับโดย เอกสิทธิ์ ไทยรัตน์
* นำแสดงโดย อเล็กซ์ เรนเดลล์ ชานน ริกุลสุรกาน ณัฐพล อรุณเนตร์ และภัทรพสิษฐ์ ณ สงขลา
"ร้านของขวัญเพื่อคนที่คุณเกลียด" ของขวัญที่จะกลายเป็นอาวุธโจมตีผู้รับจนถึงชีวิต
* กำกับโดย ก้องเกียรติ โขมศิริ
* นำแสดงโดย ปกรณ์ ฉัตรบริรักษ์ และอัครินทร์ อัครนิธิเมธรัฐ
"คืนจิตหลุด" เกมอำมหิต ผู้อยู่เหนือกว่าใช่ว่าจะเป็นผู้ชนะ
* กำกับโดย ภวัต พนังคศิริ
* นำแสดงโดย อนันดา เอเวอริงแฮม พีระพล เสนาคุณ และฐิติ เวชบุล
"ฮู อา กง" เรื่องราวของครอบครัวสุดเพี้ยน
* กำกับโดย ชูเกียรติ ศักดิ์วีระกุล
* นำแสดงโดย อลีสญาฌ์ ทอย ธีมะ กาญจนไพริน อรรถนันต์ ปิยเศรษฐ์ ศิครินทร์ ผลยงค์ และเจนจิรา จำเนียรศรี
== อ้างอิง ==
== แหล่งข้อมูลอื่น ==
เว็บไซต์ทางการ 
หลุดสี่หลุด
ภาพยนตร์ไทย
ภาพยนตร์สยองขวัญ
ภาพยนตร์โดยสหมงคลฟิล์ม
ภาพยนตร์ที่ออกฉายในปี พ.ศ. 2554
ภาพยนตร์ที่กำกับโดย ก้องเกียรติ โขมศิริ
ภาพยนตร์ที่กำกับโดย ชูเกียรติ ศักดิ์วีระกุล
ดาดราและนครหเวลี

ดาดราและนครหเวลี (દાદરા અને નગર હવેલી, दादरा आणि नगर हवेली, दादर और नगर हवेली) เป็นอดีตดินแดนสหภาพแห่งหนึ่งของสาธารณรัฐอินเดีย ในปัจจุบันเป็นอำเภอหนึ่งของดินแดนสหภาพซึ่งรวมเข้ากับอีกดินแดนสหภาพหนึ่งในชื่อดาดราและนครหเวลี และดามันและดีอู ซึ่งนครหเวลีถือเป็นดินแดนส่วนใหญ่ที่ถูกโอบล้อมโดยรัฐมหาราษฏระกับรัฐคุชราต ส่วนดาดราเป็นเขตขนาดเล็กที่อยู่ทางตอนเหนือของนครหเวลี เป็นดินแดนส่วนแยกถูกโอบล้อมโดยพื้นที่ของรัฐคุชราตทั้งหมด บางส่วนของพื้นที่ห่างจากเมืองดามันประมาณ 10-30 กิโลเมตร มีเมืองเอกคือ เมืองสิลวัสสะ
ปัจจุบัน ดาดราและนครหเวลีได้ถูกควบรวมเข้ากับดินแดนสหภาพดามันและดีอู พร้อมกับจัดตั้งขึ้นเป็นดินแดนสหภาพใหม่ ชื่อว่า "ดาดราและนครหเวลี และดามันและดีอู"
== ประวัติ ==

ในปี ค.ศ. 1783 ดาดราและนครหเวลีตกอยู่ภายใต้การปกครองของโปรตุเกส เนื่องจากเป็นการชดเชยเรื่องที่ทหารของจักรวรรดิมราฐาทำให้เรือสำเภาของโปรตุเกสล่ม ต่อมาในปี ค.ศ. 1785 ดาดราและนครหเวลีได้รับการปกครองโดยตรงจากรัฐบาลโปรตุเกสแห่งเมืองดามันจนถึงปี ค.ศ. 1954
หลังจากอินเดียได้ประกาสอิสรภาพในปี ค.ศ. 1947 ประชาชนในดาดราและนครหเวลีได้รวมตัวกัน ก่อให้เกิดองค์กรแนวร่วมแห่งกัว (UFG), องค์การปลดปล่อยแห่งชาติ (NMLO) และอาซาด โคมาตักซึ่งทำให้ดินแดนแห่งนี้เป็นอิสรภาพจากโปรตุเกสในปี ค.ศ. 1954
ดาดราและนครหเวลีเริ่มเป็นที่จับตามองขององค์กรทางกฎหมาย ประชาชนในอดีตอาณานิคมได้เรียกร้องให้อินเดียเข้าทำการช่วยเหลือเกี่ยวกับการบริหารจัดการ ด้วยการช่วยเหลือของนาย เค.จี. พัทลานี เจ้าหน้าที่ที่ดูแลด้านการบริหารชาวอินเดียได้เซ็นสัญญาในเรื่องการบริหาร
ในช่วงปี ค.ศ. 1954-1961 ดินแดนดาดราและนครหเวลีได้รับการบริหารจากบุคคลที่เรียกว่า วริศตปัญจยัตแห่งดาดราและนครหเวลีอิสระ (Varishta Panchayat of Free Dadra and Nagar Haveli)
ในปี ค.ศ. 1961 เมื่ออินเดียได้เข้ายึดครองกัว, ดามัน และดิอูได้เพียงหนึ่งวัน นายพัทลานีผู้ที่วางแผนในการเป็นรัฐมนตรีแห่งดาดราและนครหเวลีเพื่อเป็นผู้นำแห่งรัฐ ได้เห็นด้วยกับนายชวาหระลาล เนห์รูในการที่จะรวมดาดราและนครหเวลีเข้ากับสาธารณรัฐอินเดีย ท้ายที่สุดดาดราและนครหเวลีจึงเข้าร่วมเป็นดินแดนสหภาพของอินเดียมาจนถึงปัจจุบันนี้
== ประชากร ==
ดาดราและนครหเวลี มีประชากรรวมกันทั้งหมด 220,451 คน  โดยภาษาหลักที่ประชาชนใช้เป็นภาษาหลักในปัจจุบันคือ ภาษามราฐี, ภาษาฮินดี และภาษาคุชราต ประชากรมีทั้งที่นับถือศาสนาพราหมณ์-ฮินดู โดยมีศาสนสถานในศาสนาฮินดูอยู่ 64 แห่ง ดาดราและนครหเวลีถือเป็นพื้นที่สำคัญของวัฒนธรรมวาร์ลีที่เป็นวัฒนธรรมผสมระหว่างคุชราตกับมราฐี นอกจากนี้ประชากรส่วนใหญ่ของเมืองสิลวัสสะยังได้รับมรดกทางวัฒนธรรมจากโปรตุเกสในเรื่องการนับถือศาสนาคริสต์นิกายโรมันคาทอลิก รวมไปถึงชื่อเมืองสิลวัสสะ ที่มาจากคำว่า ซิลวา ที่มาจากคำในภาษาโปรตุเกส นอกจากนี้ก็ยังมีชุมชนมุสลิมตั้งอยู่ด้วย
== เศรษฐกิจ ==
เศรษฐกิจของดาดราและนครหเวลีในปี ค.ศ. 2004 มีผลิตภัณฑ์มวลรวม 218 ล้านดอลลาร์ แต่อุตสาหกรรมที่ใช้เครื่องจักรเป็นหลักกลับมีไม่มาก
== อ้างอิง ==
== แหล่งข้อมูลอื่น ==
Government website
รัฐและดินแดนที่ก่อตั้งในปี พ.ศ. 2504
อดีตอาณานิคมของโปรตุเกส
อำเภอของประเทศอินเดีย
ดาดราและนครหเวลี และดามันและดีอู
แคนดี้มาเฟีย

แคนดี้มาเฟีย (Candy Mafia) เป็นนักร้องกลุ่มหญิง กลุ่มแรกในสังกัดโมโนมิวสิก แต่ละคนมีอายุเฉลี่ย 13-14 ในการเปิดตัวครั้งแรก เพลงที่เปิดตัวเป็นเพลงแรกคือ เพลง "Mafia" ซึ่งเป็นแนวเพลงผสมระหว่าง ป็อป และอิเล็กทรอนิกส์  ในตอนแรกนั้นมีสมาชิกทั้งหมด 4 คน คือ เน็ท แบมแบม กาญจน์ และ นุ่น ในภายหลังซิงเกิลที่สอง Alzheimer ได้มีสมาชิกเพิ่มอีกหนึ่งคน คือ มิลค์ หลังจากซิงเกิลที่สาม Blink Blink ได้ออน แอร์ แคนดี้ มาเฟียก็หายไปประมาณครึ่งปี ก่อนกลับมาในซิงเกิล 4 Low Sugar โดยก่อน MV จะปล่อยได้มีการนำคลิป Dace rehearsal ปล่อยออกทำให้มีผู้สนใจทำการโคฟเวอร์เป็นส่วนมาก ถือเป็นการกลับมาครั้งที่สำคัญของแคนดี้ มาเฟีย และไม่นานนักก็ได้ส่งซิงเกิลสบายๆ ที่ 5 เพลง Honey Honey ร้องสดครั้งแรกที่  Modernnine Live Concert เป็นครั้งแรก ส่วนอัลบั้มแรกออกวางขายวันที่ 12 มกราคม 2555 มีทั้งหมด 6 เพลง (รวมเพลง "เพื่อนกันพูดไม่ได้ทุกเรื่อง" ซึ่งยังไม่มีการโปรโมทก่อนวางขาย)
และด้วยความสำเร็จดังกล่าว แคนดี้มาเฟียได้ถูกคัดเลือกให้เป็นตัวแทนศิลปินไทยในเวที Asia song festival 2012 ที่ประเทศเกาหลีใต้ ทั้งห้าสาวได้นำศิลปะการรำกินรีไปเผยแพร่ยังเวทีแห่งนี้ พร้อมโชว์สองซิงเกิลคือ Blink Blink และ Honey Honey ก่อนกลับมาเตรียมงานเปิดตัวอัลบั้มที่สองต่อไป
ภายหลังแคนดี้มาเฟียหมดสัญญากับทางต้นสังกัดและยุบวงแล้ว แบมแบมได้ออกผลงานกับค่ายจีเอ็มเอ็ม แกรมมี่ ในนามของสมาชิกวง มิลค์เชก ส่วนเน็ทได้เป็น 1 ใน 8 คนสุดท้ายของ The Star ค้นฟ้าคว้าดาว ปี 12
== สมาชิก ==
=== ระยะเวลาสมาชิกภาพ ===
== ผลงานเพลง ==
=== อัลบั้ม ===
2554: Album The First Time
2555: Album "Candy Mafia"(ชุดที่ 1)
รอข้อมูลปีที่วางจำหน่ายอัลบั้ม: Album "Candy Mafia"(ชุดที่ 2)
รอข้อมูลปีที่วางจำหน่ายอัลบั้ม: Album "Mono Music Bar"
== ผลงานอื่น ๆ ==
พรีเซนเตอร์ รณรงค์งดดื่มเหล้ากับงดสูบบุหรี่ ร่วมกับ บัว บีม
ชนะเลิศอันดับ 1 การประกวดเต้น Cover ของ ช่อง 7 รายการ 07SHOW
== ละครเวที ==
== รางวัลที่ได้รับ ==
==== ในนามวง Candy Mafia ====
รางวัลจากเกาหลีสาขาศิลปินต่างประเทศที่มีผลงานโดดเด่น Korean Culture & Entertainment Award 19th 2011
รางวัลจากเกาหลี Rising Asian Star Award ในงาน Asia Song Festival 2012
รางวัลศิลปินกลุ่มมาแรงจากงาน Kazz Award 2012
รางวัลศิลปินกลุ่มไอดอลจากงาน 100 spicy idol 2013
== อ้างอิง ==
กลุ่มดนตรีป็อปสัญชาติไทย
กลุ่มดนตรีแดนซ์สัญชาติไทย
เกิร์ลกรุปไทย
โมโน มิวสิก
ฟุตบอลทีมชาติบัลแกเรีย

ฟุตบอลทีมชาติบัลแกเรีย (Български национален отбор по футбол|Bǎlgarski natsionalen otbor po futbol) เป็นฟุตบอลทีมชาติจากประเทศบัลแกเรีย อยู่ภายใต้การดูแลจากสหภาพฟุตบอลบัลแกเรีย เคยเข้ารอบฟุตบอลโลก 7 ครั้ง และฟุตบอลชิงแชมป์แห่งชาติยุโรปอีก 2 ครั้ง
ในฟุตบอลโลก บัลแกเรียไม่เคยผ่านรอบแบ่งกลุ่มมาก่อน ตั้งแต่เข้ารอบสุดท้ายครั้งแรกเมื่อปี 1962 จนกระทั่งปี 1986 บัลแกเรียได้ผ่านเข้ารอบ 16 ทีมสุดท้ายได้สำเร็จ ก่อนแพ้ให้กับเม็กซิโก 2-0 และผลงานดีที่สุดของบัลแกเรียในฟุตบอลโลกคืออันดับที่ 4 ในปี 1994
==ประวัติ==
== อัตลักษณ์ ==
ทีมฟุตบอลใช้สีของธงชาติ ชุดเหย้าใช้สีเสื้อขาว กางเกงเขียว ส่วนชุดเยือนใช้สีแดง ฉายาของทีมนี้คือสิงโต
=== ชุดแข่งขัน ===
== เกียรติประวัติ ==
ฟุตบอลโลก
*อันดับที่สี่ (1): 1994
15px ฟุตบอลชิงแชมป์แห่งชาติยุโรป
*รอบแบ่งกลุ่ม (2): 1996, 2004
โอลิมปิกฤดูร้อน
* รองชนะเลิศ (1): 1968
* อันดับที่สาม (1): 1956
 บอลข่านคัพ
* ชนะเลิศ (4): 1931, 1932, 1948, 1976
* รองชนะเลิศ (2): 1935, 1936
* อันดับที่สาม (2): 1933, 1980
== ผู้เล่นคนสำคัญ ==
สติลิยัน เปตรอฟ
มาร์ติน เปตรอฟ
=== อดีตผู้เล่นคนสำคัญ ===
ดิมิทาร์ เบอร์บาตอฟ
ฮริสโต สตอยคอฟ
โบริสลาฟ มิไฮลอฟ
ยอร์ดาน เลทช์คอฟ
ทริฟอน อิวานอฟ
ฮริสโต โบเนฟ
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
Bulgaria at FIFA site
Bulgaria at UEFA site
Bulgarian football&nbsp;– history, teams, stadiums, fan clubs
RSSSF archive of results 1924–
RSSSF archive of most capped players and highest goalscorers
Planet World Cup archive of results in the World Cup
Planet World Cup archive of squads in the World Cup
Planet World Cup archive of results in the World Cup qualifiers
ฟุตบอลทีมชาติบัลแกเรีย
บ
ฟุตบอลในประเทศบัลแกเรีย